**Ministru kabineta noteikumu projekta**

**„Izglītības un zinātnes ministrijas padotībā esošo koledžu**

**maksas pakalpojumu cenrādis”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts nosaka Izglītības un zinātnes ministrijas padotībā esošo koledžu sniegto maksas pakalpojumu veidus un to izcenojumus. Atsevišķām personu grupām (bāreņiem vai bez vecāku gādības palikuši bērniem, izglītojamiem no daudzbērnu ģimenēm, trūcīgām un maznodrošinātām ģimenēm, izglītojamiem ar invaliditāti) noteikumu projekts paredz atbrīvojumu vai atvieglojumus samaksai par atsevišķiem pakalpojumiem. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrādi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Izglītības likuma 59.panta ceturtās daļas 2.punktu izglītības iestādes var saņemt papildu finanšu līdzekļus, sniedzot maksas pakalpojumus iestādes nolikumā noteiktajos gadījumos.Pašreiz Izglītības un zinātnes ministrijas padotībā esošās koledžas (turpmāk – koledžas) sniedz maksas pakalpojumus, piemērojot katrai koledžai atsevišķus Ministru kabineta noteikumus: Ministru kabineta 2013.gada 17.septembra noteikumus Nr.853 “Jēkabpils Agrobiznesa koledžas maksas pakalpojumu cenrādis” (turpmāk – noteikumi Nr. 853), Ministru kabineta 2013.gada 17.septembra noteikumus Nr. 887 “Liepājas Jūrniecības koledžas maksas pakalpojumu cenrādis” (turpmāk – noteikumi Nr. 887), Ministru kabineta 2013.gada 3.septembra noteikumus Nr. 720 “Malnavas koledžas maksas pakalpojumu cenrādis” (turpmāk – noteikumi Nr. 720), Ministru kabineta 2013.gada 17.septembra noteikumus Nr.888 “Profesionālās izglītības kompetences centra "Rīgas Tehniskā koledža" maksas pakalpojumu cenrādis” (turpmāk – noteikumi Nr. 888) un Ministru kabineta 2013.gada 17.septembra noteikumus Nr.855 “Rīgas Celtniecības koledžas maksas pakalpojumu cenrādis” (turpmāk - noteikumi Nr. 855).Kopš noteikumu Nr. 853, noteikumu Nr. 887, noteikumu Nr. 720, noteikumu Nr. 888 un noteikumi Nr. 855 spēkā stāšanās, koledžām ir mainījies gan sniegto maksas pakalpojumu klāsts, gan arī palielinājusies sniegto maksas pakalpojumu pašizmaksa, līdz ar to minētajos noteikumos norādītā cena vairs nenosedz faktiskās maksas pakalpojuma izmaksas.Izvērtējot noteikumos Nr. 853, noteikumos Nr. 887, noteikumos Nr. 720, noteikumos Nr. 888 un noteikumos Nr. 855 norādīto maksas pakalpojumu klāstu, no projekta tika izslēgti tie maksas pakalpojumi, pēc kuriem ir mazs pieprasījums vai arī ir zaudējuši aktualitāti, piemēram, noteikumu Nr. 853 2.1., 2.2., 2.3., 2.4. un 3.3. apakšpunktā ietvertie maksas pakalpojumi, noteikumu Nr. 720 3.1. apakšpunktā ietvertais maksas pakalpojums un noteikumu Nr.855 1.3. apakšpunktā minētais maksas pakalpojums. Lai izglītojamiem nodrošinātu vienādu maksu par dienesta viesnīcas īri gada ietvaros, no noteikumu projekta izslēgta pozīcija par dienesta viesnīcas īri izglītojamiem ārpus mācību laika (vasarā). Noteikumu projekts ir papildināts ar maksas pakalpojumiem, kas nebija iekļauti noteikumos Nr. 853, noteikumos Nr. 887, noteikumos Nr. 720, noteikumos Nr. 888 un noteikumos Nr. 855, ņemot vērā to pieprasījumu un nepieciešamību, izglītības pakalpojumu nodrošināšanai. Lai nodrošinātu mūsdienīgu, kvalitatīvu un uz darba tirgū augsti novērtētu prasmju attīstīšanu orientētu izglītības piedāvājumu, koledžas ir papildinājušas piedāvāto izglītības pakalpojumu klāstu.Dažādās koledžās tiek piedāvāts dažāds maksas pakalpojumu klāsts, kas atkarīgs gan no koledžā īstenoto izglītības programmu specifikas, gan no koledžas rīcībā esošā aprīkojuma, tehnikas un telpām. Koledžās pakalpojumu izmaksas var atšķirties, jo tās ietekmē komunālo pakalpojumu cenas, sniegto pakalpojumu biežums un citi faktori. Cenrādis dod iespēju katrai koledžai sniegt pakalpojumus, pamatojot to izmaksas. Piemēram, Liepājas Jūrniecības koledžai noteiktā cena par pakalpojumu “noslēguma pārbaudījums (eksāmens) krasi atšķiras no citu koledžu sniegtā pakalpojuma cenas, jo Liepājas Jūrniecības koledžā šāds eksāmens ilgst 8 stundas (pārējām koledžām 1-1.5 stundas) un eksāmena vērtēšanas komisijas sastāvā nepieciešami 4 komisijas locekļi un komisijas priekšsēdētājs, turklāt vērtēšanas komisijas sastāvs tiek saskaņots ar Latvijas Jūrnieku reģistru. Pakalpojuma “arhīva dokumentu izsniegšana divu nedēļu laikā” cenas pieaugums saistīts gan ar atalgojuma palielināšanos darbiniekam, gan arī ar pārējo izmaksu pieaugumu, saistībā ar arhīva dokumenta izsniegšanu. Samaksas noteikšanai ņemts vērā arī fakts, ka Liepājas Jūrniecības koledžas arhīvs atrodas citā ēkā.Arvien vairāk koledžas sniedz arī izglītības pakalpojumus. Saskaņā ar Pievienotās vērtības nodokļa likuma 52.panta pirmās daļas 12.punktu, ar pievienotās vērtības nodokli neapliek valsts atzītu izglītības iestāžu pakalpojumus vispārējās izglītības, profesionālās izglītības, augstākās izglītības un interešu izglītības jomā, kā arī ar šiem izglītības pakalpojumiem cieši saistītu pakalpojumu sniegšanu un preču piegādi, ko veic minētās izglītības iestādes. Projektā ar pievienotās vērtības nodokli netiek apliktas profesionālās izglītības programmas, pēc kuru apguves tiek izsniegts valsts atzīts izglītības dokuments un piešķirta profesionālā kvalifikācija, kā arī profesionālās pilnveides programmas, kuru apjoms ir vismaz 160 stundas (ja citi apmācību reglamentējošie ārējie normatīvie akti nenosaka mazāku apjomu) un pēc kuru apguves tiek izsniegts valsts atzīts izglītības dokuments. Projektā pakalpojumiem par dienesta viesnīcas dzīvojamo telpu īri izglītojamiem un izglītības iestādes darbiniekiem pievienotās vērtības nodokli nepiemēro, saskaņā ar Pievienotās vērtības nodokļa likuma 52.panta pirmās daļas 25.punkta “a” apakšpunktu, savukārt citām personām tiek piemērota samazinātā pievienotās vērtības nodokļa likme 12 procentu apmērā, saskaņā ar Pievienotās vērtības nodokļa likuma 42.panta desmito daļu.Pievienotās vērtības nodoklis netiek piemērots izglītības iestādei, kas nav reģistrējusies Valsts ieņēmumu dienesta pievienotās vērtības nodokļa maksātāju reģistrā, saskaņā ar Pievienotās vērtības nodokļa likuma 59.panta pirmo daļu.Vienlaikus koledžas īsteno arī darba vidē balstītās mācības, saistot teorētiskās zināšanas ar praksi.Projekts nosaka koledžu sniegto maksas pakalpojumu veidus un to izcenojumus. Projektā ir noteikts izcenojums maksas pakalpojumiem, kas nosaukti projekta pielikumā. Anotācijas pielikumos sniegts pakalpojumu izmaksu aprēķins. Lai būtu vieglāk pārraudzīt izmaksu aprēķinus, tie kārtoti piecos pielikumos – atbilstoši koledžu skaitam, katrai koledžai savs anotācijas pielikums. Veicot publisko maksas pakalpojumu izcenojuma aprēķinu, ir ievērots Likuma par budžetu un finanšu vadību 5. panta 12.1 daļā noteiktais – nosakot maksas pakalpojuma izcenojumu, ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas, kā arī Ministru kabineta 2011. gada 3. maija noteikumos Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – MK noteikumi Nr. 333) paredzētais.Noteikumu projektā izglītojamiem par dienesta viesnīcas pakalpojumiem ir noteikta diferencēta maksa, jo pakalpojuma izcenojuma aprēķinā izglītojamiem, kas mācās vai studē budžeta grupā, tiek ņemts vērā piešķirtais finansējums dienesta viesnīcā dzīvojošo izglītojamo uzturēšanas izmaksu segšanai atbilstoši 2007.gada 2.oktobra noteikumos Nr.655 “Noteikumi par profesionālās izglītības programmu īstenošanas izmaksu minimumu uz vienu izglītojamo” noteiktajam.Sniedzot maksas pakalpojumus, koledžas vienlaikus nodrošinās, ka Eiropas Savienības fondu 2014.-2020.gada plānošanas perioda projektu ietvaros iegūtās materiālās vērtības tiek saglabātas un izmantotas atbilstoši šo projektu mērķiem.Projekts pilnībā atrisinās iepriekš šajā punktā minētās problēmas.Jauni noteikumi par cenrādi tiek apstiprināti, jo grozījumi ir apjomīgi, kā ar, lai izvairītos no vienu jomu regulējošā tiesiskā regulējuma sadrumstalotības tiek apvienoti piecu koledžu atsevišķie Ministru kabineta noteikumi. Pēc noteikumu projekta spēkā stāšanās, noteikumi Nr. 853, noteikumi Nr. 887, noteikumi Nr. 720, noteikumu Nr. 888 un noteikumi Nr. 855 zaudēs spēku. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un tās padotībā esošās piecas koledžas. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Koledžu sniegtie pakalpojumi pieejami izglītojamiem, attiecīgās koledžas darbiniekiem un jebkurai personai, kurai minētie pakalpojumi ir nepieciešami. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021** | **Turpmākie trīs gadi (*euro*)** |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 727 460 | 0 | 1 727 460 | 0 | 1 727 460 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 727 460 | 0 | 1 727 460 | 0 | 1 727 460 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 727 460 | 0 | 1 727 460 | 0 | 1 727 460 | 0 | 0 |
| 2.1. valsts pamatbudžets | 1 727 460 | 0 | 1 727 460 | 0 | 1 727 460 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Atbilstoši likumam „Par valsts budžetu 2021.gadam” Izglītības un zinātnes ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” un programmas 03.00.00 “Augstākā izglītība” apakšprogrammā 03.11.00 “Koledžas” plānoti ieņēmumi no maksas pakalpojumiem un citi pašu ieņēmumi Malnavas koledžai, Jēkabpils Agrobiznesa koledžai, Liepājas Jūrniecības koledžai, Rīgas celtniecības koledžai un Rīgas tehniskajai koledžai ir 1 727 460 euro un no tiem segtie izdevumi 1 727 460 euro apmērā, tai skaitā apakšprogrammā 02.01.00 „Profesionālās izglītības programmu īstenošana” 540 618 euro apmērā un apakšprogrammā 03.11.00 “Koledžas” 1 186 842 euro apmērā.Atsevišķas izglītības iestāžu cenas ir mainījušās, ņemot vērā faktiskos izdevumus un sniegto maksas pakalpojumu apjoma izmaiņas, taču kopumā netiek plānots izglītības iestāžu maksas pakalpojumu ieņēmumu palielinājums.Maksas pakalpojumu izcenojumu aprēķini pievienoti noteikumu projekta anotācijas pielikumos. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē būs iesaistītas koledžas sadarbībā ar Izglītības un zinātnes ministriju. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz valsts pārvaldes funkcijām un institucionālo struktūru.Ietekme uz cilvēkresursiem risināma esošā budžeta ietvaros. |
| 3. | Cita informācija | Nav |

Izglītības un zinātnes ministre I.Šuplinska

Vizē: Valsts sekretārs J.Volberts

Sapežinska 67047702

Vija.Sapezinska@izm.gov.lv